प्रदेश को तीन भागों में यानि पूर्वांचल, मध्यांचल व पश्चिमांचल में विभाजित कर तीन हाई सिक्योरिटी जेलों के सुझाव भी पहुंचे हैं, जिनमें तीनों हिस्सों के अपराधियों को रखा जाए। इन जेलों में तिहाड़ की तर्ज पर सीआईएसएफ या किसी अन्य सुरक्षा एजेंसी से सुरक्षा कराने, बाहर से कोई सामान न ले जाने की व्यवस्था के मानक होने चाहिए। जैसा कि तिहाड़ में है। तभी इस तरह के अपराधों पर अंकुश लग सकता है। इसके लिए जरूरी नहीं कि नई जेल बने, वर्तमान में संचालित प्रदेश की किन्हीं तीन जेलों को चिह्नित कर उन्हें हाई सिक्योरिटी जेल की तर्ज पर संचालित किया जा सकता है।